Da klubleder Jens Egon Kristensen fra Gandrup tilbage i december fik tildelt Aalborg Kommunes pris for Årets Landdistrikts Ildsjæl i 2011, fik han fejlagtigt oplyst, at der fulgte 10.000 kroner med prisen. Det gjorde der ikke, og Jens Egon Kristensen stod tilbage med et diplom og en lang næse. Nu har folkene bag Sparekassen Vendsyssels fond i Ulsted besluttet, at de vil give den lokale ildsjæl de 10.000 kroner, som han aldrig fik. - Jeg har helt tårer i øjnene, det må jeg sige. Det her havde jeg slet ikke regnet med, siger en tydeligt bevæget Jens Egon Kristensen til TV2/Nord umiddelbart efter, han har modtaget pengene torsdag aften. Ildsjælen fra Gandrup oplyser, at pengene skal bruges på et nyt fladskærms TV.

Referat:
Vinderen af ildsjælepris fik fejlagtigt oplyst, at han havde vundet 10.000 kroner, men nu får alligevel sine penge.